CELEX: 62018CN0726
Language: fi
Date: 2018-11-22 00:00:00
Title: Asia C-726/18: Ennakkoratkaisupyyntö, jonka Tribunale Amministrativo Regionale per la Toscana (Italia) on esittänyt 22.11.2018 – FW ja GY v. Ufficio Territoriale del Governo – Prefettura di Lucca

11.3.2019   
            
            
               FI
            
            
               Euroopan unionin virallinen lehti
            
            
               C 93/25
            
         
      Ennakkoratkaisupyyntö, jonka Tribunale Amministrativo Regionale per la Toscana (Italia) on esittänyt 22.11.2018 – FW ja GY v. Ufficio Territoriale del Governo – Prefettura di Lucca
      (Asia C-726/18)
      (2019/C 93/34)
      Oikeudenkäyntikieli: italia
      
         Ennakkoratkaisua pyytänyt tuomioistuin
      
      Tribunale Amministrativo Regionale per la Toscana
      
         Pääasian asianosaiset
      
      
         Kantajat: FW ja GY
      
         Vastaaja: Ufficio Territoriale del Governo – Prefettura di Lucca
      
         Ennakkoratkaisukysymykset
      
      
                  1)
               
               
                  Onko direktiivin (1) 20 artiklan 4 kohta esteenä sellaiselle asetuksen nro 142/2015 23 §:n tulkinnalle, jonka mukaan myös lainsäädännön sellaisten yleisten säännösten rikkomista, joita ei ole erityisesti mainittu vastaanottokeskusten säännöissä, voidaan pitää viimeksi mainittujen vakavana rikkomisena, mikäli se vaikuttaa vastaanottokeskusten järjestykseen?
                  Mikäli tähän kysymykseen vastataan myöntävästi, on ratkaistava toinen kysymys, joka tällä päätöksellä esitetään unionin tuomioistuimelle:
               
            
                  2)
               
               
                  Onko direktiivin 20 artiklan 4 kohta esteenä sellaiselle asetuksen nro 142/2015 23 §:n tulkinnalle, jonka mukaan vastaanottotoimenpiteiden peruuttamista harkittaessa voidaan ottaa huomioon myös sellainen kansainvälistä suojelua hakevan henkilön käyttäytyminen, jota ei ole jäsenvaltion lainsäädännössä säädetty rangaistavaksi, mikäli sillä saattaa kuitenkin olla kielteinen vaikutus sen vastaanottokeskuksen järjestykseen, johon henkilö on sijoitettu?
               
            
         (1)  Kansainvälistä suojelua hakevien henkilöiden vastaanottoa jäsenvaltioissa koskevista vaatimuksista 26.6.2013 annettu Euroopan parlamentin ja neuvoston direktiivi 2013/33/EU (EUVL 2013, L 180, s. 96).